**Anexa nr. 10**

***la statut***

**Principalele funcțiuni economice, precum și din agricultură**

Profilul economic al Comunei Felnac este marcat în mod deosebit de activitatea în agricultură, având în vedere că și în trecut populația se îndeletnicea preponderent cu agricultura și creșterea animalelor.

Dintre activitățile economice desfășurate în Comuna Felnac, menționăm: comerțul, transportul, construcțiile.

Pe teritoriul administrativ al Comunei Felnac, se află sediul mai multor companii recunoscute pe plan național și internațional, precum: SC SIDE GRUP SRL(*Intermedieri în comerțul cu produse diverse - CAEN 4619*), SC WEXA INTERNAȚIONAL SRL(*Comerț cu ridicata nespecializat de produse alimentare, băuturi și tutun - CAEN 4639*), SC LICCO PROMPT 2000 SRL(*Fabricarea altor articole din metal n.c.a. - CAEN 2599*), SC WEXA PROD SRL(*Comerț cu ridicata nespecializat de produse alimentare, băuturi și tutun - CAEN 4639*), SC SISTEME HIDRAULICE SRL(*Comerț cu ridicata de piese și accesorii pentru autovehicule - CAEN 4531*), SC AGROWORLD INVESTMENTS SRL(*Comerț cu ridicata al cerealelor, semințelor, furajelor și tutunului neprelucrat - CAEN 4621*), etc.

Agricultura reprezintă un element important de dezvoltare a activității economice a comunei.

Suprafața terenului agricol de 4186 ha, este formată în cea mai mare parte din suprafețe arabile, care favorizează creșterea culturilor de cereale: grâu, porumb, floarea soarelui, orz și ovăz. Localitatea este renumită prin producția de pepeni verzi și galbeni.

Creșterea animalelor este o altă activitate desfășurată de locuitorii Comunei Felnac.